CELEX: 62012TN0153
Language: el
Date: 2012-04-05 00:00:00
Title: Υπόθεση T-153/12: Προσφυγή της 5ης Απριλίου 2012 — Microsoft κατά ΓΕΕΑ — Sky IP (SKYDRIVE)

23.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 184/14
            
         Προσφυγή της 5ης Απριλίου 2012 — Microsoft κατά ΓΕΕΑ — Sky IP (SKYDRIVE)
   (Υπόθεση T-153/12)
   2012/C 184/26
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: Microsoft Corp. (Redmond, ΗΠΑ) (εκπρόσωποι: A. Carboni και J. Colbourn, Solicitors)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Sky IP International Ltd (Isleworth, Ηνωμένο Βασίλειο)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 19ης Ιανουαρίου 2012 στην υπόθεση R 2293/2010-1, και να αναπέμψει την αίτηση στο ΓΕΕΑ για να προβεί στην καταχώριση του σήματος· και
            
         
               —
            
            
               να καταδικάσει το ΓΕΕΑ και κάθε παρεμβαίνοντα στην παρούσα προσφυγή να φέρει τα δικά του δικαστικά έξοδα και τα δικαστικά έξοδα στα οποία υποβλήθηκε η προσφεύγουσα στην παρούσα διαδικασία καθώς και στη διαδικασία προσφυγής ενώπιον του τμήματος προσφυγών στην υπόθεση R 2293/2010-1 και ενώπιον του πρώτου τμήματος ανακοπών στην υπόθεση B 1 371 501.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «SKYDRIVE», για προϊόντα και υπηρεσίες των κλάσεων 9 και 35 — Καταχωρισμένο κοινοτικό σήμα υπ’ αριθ. 6452411
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Καταχωρισμένο υπ’ αριθ. 3203411 κοινοτικό λεκτικό σήμα «SKY», για προϊόντα και υπηρεσίες των κλάσεων 9, 35, 38 και 42
   
      Απόφαση του τμήματος ανακοπών: Δέχεται την ανακοπή
   
      Απόφαση του τμήματος προσφυγών: Απορρίπτει την προσφυγή
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου, διότι η εκτίμηση του τμήματος προσφυγών όσον αφορά τον κίνδυνο συγχύσεως ήταν εσφαλμένη. Περαιτέρω ή επικουρικώς, το τμήμα προσφυγών δεν προέβη σε ορθή σφαιρική εκτίμηση του κινδύνου συγχύσεως.